《次金中孚韵寄陈一山鍊师六首 其一》
明代·童冀

闻道楼居山色近，白云只在屋檐栖。旧栽黄独如拳大，新种苍檐与屋齐。

桂楫每随波上下，草堂恰似瀼东西。太玄近日浑慵览，上有去年春燕泥。

作者简介：浙江金华人，字中州。洪武时征入书馆。与宋濂、姚广孝等相唱和。出为全州教官，官至北平教授。以罪死。有《尚絅斋集》。